wickkiey/tamil-wikipedia-markdown huggingface dataset:
# வைபவ் கவுல்



**வைபவ் கவுல்** (*Vaibhav Kaul*) இந்தியாவைச் சேர்ந்த ஒரு புவியியலாளராவார். இமயமலைப் புவியியலாளர், சுற்றுச்சூழல் அறிஞர், புகைப்படக் கலைஞர் மற்றும் ஓவியர் என இவருக்கு பன்முகங்கள் உண்டு. வைபவ் ஆக்சுபோர்டு பல்கலைக்கழகம், செஃபீல்டு பல்கலைக்கழகம் மற்றும் தில்லி பல்கலைக்கழகங்களில் சுற்றுச்சூழல் மாற்றம் நிறுவனத்தின் முன்னாள் மாணவர் ஆவார். இராயல் புவியியல் சங்கம் மற்றும் இராயல் ஆசியாடிக் சங்கம் போன்றவற்றில் உறுப்பினர் தகுதியைப் பெற்றிருந்தார்.  

வளிமண்டல அறிவியல், புவி உருவியல் பற்றிய ஆய்வுகளுடன் மனிதப் புவியியல் மற்றும் கலாச்சார மானுடவியல் ஆகியவற்றை ஒருங்கிணைக்க கவுல் புதிய அணுகுமுறைகளைப் பயன்படுத்தினார். இந்தியாவின் பனிமூடிய உயர் மலை பகுதிகளான லாகால், கர்வால், குமாவோன் மற்றும் சிக்கிம் உள்ளிட்ட பகுதிகளில் சமூக சுற்றுச்சூழல் மாற்றத்தையும் பேரழிவு இடர்களையும் ஆய்வு செய்துள்ளார். இவரது இயற்கை நிலக்காட்சி, காட்சி புவியியல் மற்றும் காட்சி இனவியல் படைப்புகள் ஆசியா, ஆப்பிரிக்கா, ஐரோப்பா மற்றும் அமெரிக்காவில் காட்சிப்படுத்தப்பட்டு வெளியிடப்பட்டுள்ளன.  

இமயமலையில் மாற்றம், ஆபத்து, நம்பிக்கை மற்றும் நெகிழ்ச்சி பற்றிய தனது ஆராய்ச்சியின் அடிப்படையில் 2016 ஆம் ஆண்டு ஆவணப்படமான மலையை எதிர்கொள்ளல் (*ஃபேசிங் தி மவுண்டனை* ) படத்தை உருவாக்க இவர் திரைப்பட இயக்குநர் இராசு ஆரிசனுடன் இணைந்து ஆலோசித்தார். 2017 ஆம் ஆண்டு ஒரு விழிப்புணர்வு (*அன் அவேக்கனிங் ) மற்றும் 2018 ஆம் ஆண்டு காலத்தின் சிறைச்சாலையில் பனிப்பந்துகளுடன் விளையாடுவது* ( பிளேயிங் வித் சுனோபால்சு இன் தி பிரிசன் ஆப் டைம்) என்ற இரண்டு கலைப்படங்களில் தோன்றினார் இந்த இரண்டு கவித்துவமான ஆங்கிலோ-இமாலயப் படங்களிலும் ஒளிப்பதிவாளர் இயான் சேடனுடன் இணைந்து வைபவ் பணியாற்றினார். இமயமலையில் நிகழும் சமூக, பொருளாதார, பண்பாட்டு மாற்றங்களை எடுத்துக்காட்டும் வகையில் கவுல் மேற்கொண்ட புவியியல் ஆராய்ச்சியை அடிப்படையாகக் கொண்டு 2018 ஆம் ஆண்டின் விருது பெற்ற *மவுண்டன், பிரீசுட்டு, சன்* ஆகிய படங்களிலும் கவுல் மற்றும் செடோன் இணைந்து பணியாற்றினர்.
# நீல் அத்கர்


**வில்லியம் நீல் அத்கர்** (*William Neil Adger*) இங்கிலாந்திலுள்ள எக்சிடெர் பல்கலைக்கழகத்தில் மனித புவியியல் பேராசிரியர் ஆவார். 1964 ஆம் ஆண்டு வில்லியம் பிறந்தார்.  

பொருளாதாரத்தில் முதுநிலை பட்டத்தை எடின்பரோ பல்கலைக்கழகத்திலும், இலண்டன் பல்கலைக்கழகதைச் சேர்ந்த வை கல்லூரியில் வேளாண் பொருளாதாரப் பாடத்தில் முதுநிலை பட்டத்தையும், கிழக்கு ஆங்கிலியா பல்கலைக்கழகத்தில் முனைவர் பட்டத்தையும் வில்லியம் பெற்றுள்ளார். இவருக்கு 2001 ஆம் ஆண்டு லெவர்கூல்ம் அறக்கட்டளையின் பிலிப் லெவர்கூல்ம் பரிசு வழங்கப்பட்டது. தாம்சன் ராய்ட்டர்சு நிறுவனத்தால் மிகவும் மேற்கோள் காட்டப்பட்ட விஞ்ஞானி என்ற சிறப்பையும் வில்லியம் பெற்றார். கால நிலை மாற்றத்திற்கான ஆலோசனைக் குழுவை அரசாங்கத்துடன் ஒருங்கிணைப்பதில் வில்லியம் நீல் பெரும்பங்கு வகித்தார்.
# பல்பொருள் அங்காடி

ஒரு பல்பொருள் அங்காடி என்பது ஒரு சுய சேவை கடையாகும், இது பலவகையான உணவுகள், பானங்கள் மற்றும் வீட்டுப் பொருட்கள் பல பிரிவுகளாக ஏற்பாடு செய்யப்பட்டுள்ளது. முந்தைய மளிகைக் கடை<nowiki/>களை விட இது பெரியது மற்றும் பரந்த தேர்வைக் கொண்டுள்ளது. ஆனால் இது ஒரு ஹைப்பர் மார்க்கெட் அல்லது பெரிய பெட்டி சந்தையை விட சிறிய மற்றும் அதிக வரம்புக்குட்பட்டது.  

இருப்பினும், அன்றாட பயன்பாட்டில், "மளிகைக் கடை" என்பது சூப்பர் மார்க்கெட்டுக்கு ஒத்ததாகும், மற்றும் மளிகைப் பொருட்களை விற்கும் மற்ற வகை கடைகளைக் குறிக்கப் பயன்படாது.  

சூப்பர் மார்க்கெட்டில் பொதுவாக இறைச்சி, புதிய பொருட்கள், பால் மற்றும் சுடப்பட்ட பொருட்களுக்கான அலமாரிகள் உள்ளன. பதிவு செய்யப்பட்ட மற்றும் பேக்கேஜ் செய்யப்பட்ட பொருட்கள் மற்றும் சமையலறை பாத்திரங்கள், வீட்டு சுத்தம் செய்யும் பொருட்கள், மருந்தக பொருட்கள் மற்றும் செல்லப்பிராணி பொருட்கள் போன்ற பல்வேறு உணவு அல்லாத பொருட்களுக்கும் அடுக்கு இடம் ஒதுக்கப்பட்டுள்ளது.  

## வரலாறு
சில்லறை விற்பனையின் ஆரம்ப நாட்களில், வணிகர் கவுண்டருக்குப் பின்னால் உள்ள அலமாரிகளில் இருந்து ஒரு உதவியாளரால் பொருட்கள் பொதுவாகக் கொண்டு வரப்பட்டன, அதே நேரத்தில் வாடிக்கையாளர்கள் கவுண்டருக்கு முன்னால் காத்திருந்து அவர்கள் விரும்பும் பொருட்களைச் சுட்டிக்காட்டினர். பெரும்பாலான உணவுகள் மற்றும் பொருட்கள் தனித்தனியாக மூடப்பட்ட நுகர்வோர் அளவிலான தொகுப்புகளில் வரவில்லை, எனவே ஒரு உதவியாளர் நுகர்வோர் விரும்பிய துல்லியமான அளவை அளந்து கொடுக்க வேண்டும். இது சமூக தொடர்புக்கான வாய்ப்புகளை வழங்கியது: பலர் இந்த வணிக பாணியை "ஒரு சமூக சந்தர்ப்பம்" என்று கருதினர் மற்றும் பெரும்பாலும் "ஊழியர்கள் அல்லது பிற வாடிக்கையாளர்களுடன் உரையாடலை இடைநிறுத்துவார்கள்".  

## வளரும் நாடுகளில் வளர்ச்சி
1990 களில் தொடங்கி, வளரும் நாடுகளில் உணவுத் துறை வேகமாக மாறியுள்ளது, குறிப்பாக லத்தீன் அமெரிக்கா, தென்கிழக்கு ஆசியா, இந்தியா, சீனா மற்றும் தென்னாப்பிரிக்காவில். வளர்ச்சியுடன் கணிசமான போட்டியும் ஓரளவு ஒருங்கிணைப்பும் வந்துள்ளது. [38] இந்த சாத்தியக்கூறுகளால் வழங்கப்பட்ட வாய்ப்புகள் பல ஐரோப்பிய நிறுவனங்களை இந்த சந்தைகளில் முதலீடு செய்ய ஊக்குவித்துள்ளது (முக்கியமாக ஆசியா<nowiki/>வில்) மற்றும் அமெரிக்க நிறுவனங்கள் லத்தீன் அமெரிக்கா மற்றும் சீனா<nowiki/>வில் முதலீடு செய்ய. உள்ளூர் நிறுவனங்களும் சந்தையில் நுழைந்தன.  

## தளவமைப்பு உத்திகள்
சூப்பர் மார்க்கெட்டில் வரும்போது பெரும்பாலான பொருட்கள் ஏற்கனவே தொகுக்கப்பட்டுள்ளன. தொகுக்கப்பட்ட பொருட்கள் அலமாரிகளில் வைக்கப்பட்டு, பொருளின் வகைக்கு ஏற்ப ரேக்குகள் மற்றும் பிரிவுகளில் ஏற்பாடு செய்யப்பட்டுள்ளன. புதிய பொருட்கள் போன்ற சில பொருட்கள் தொட்டிகளில் சேமிக்கப்படுகின்றன. இந்த புதிய தயாரிப்புகளுக்கு அப்படியே குளிர் சங்கிலி தேவைப்படுகிறது மற்றும் வெப்பநிலை கட்டுப்பாட்டு காட்சி சாதனங்களில் வைக்கப்படுகிறது.  

## இந்தியா
இந்தியாவில் உள்ள பல்பொருள் அங்காடி சில வழிகளில் தனித்துவமானது, முக்கியமாக நுகர்வோர் வரம்பிற்கு நன்றி மற்றும் சில்லறை வணிகத்தின் தனித்துவமான விநியோக மாதிரிகள். பெரிய கடைகள் முதல் பெரிய பல்பொருள் அங்காடிகள் வரை ஆன்லைன் மளிகை கடைகள் வரை, இந்தியாவில் மளிகை வியாபாரம் சேனல்கள் முழுவதும் இயங்குகிறது.
# ஈழச்சேரி ராமச்சந்திரன்


**ஈழச்சேரி ராமச்சந்திரன்** (*Ezhacherry Ramachandran*) இந்தியாவின் கேரள மாநிலத்தைச் சேர்ந்த ஒரு மலையாள<nowiki/>க் கவிஞராவார். திரைப்பட பாடலாசிரியராகவும் பத்திரிகையாளராகவும் இவர் மலையாள இலக்கிய உலகில் இயங்கி வருகிறார். பல மலையாளத் திரைப்படங்கள் மற்றும் இசைத் தொகுப்புகளுக்கு ராமச்சந்திரன் பாடல்கள் எழுதியுள்ளார். 2020 ஆம் ஆண்டு இவருக்கு வயலார் விருது வழங்கப்பட்டது.  

## தனிப்பட்ட வாழ்க்கை
ராமச்சந்திரன் கேரளாவின் பாலா அருகே உள்ள ஈழச்சேரியில் பிறந்தார். எதநாடு எசு.வி.என்.எசு.எசு உயர்நிலைப் பள்ளியில் படித்தார். தேசபிமானி வார இதழின் தலைமை ஆசிரியராக இருந்தார். தொழில்முறை நாடகங்களுக்கான சிறந்த பாடலாசிரியர் விருதை அவர் பல முறை வென்றுள்ளார். இவர் 30 எண்ணிக்கைக்கும் மேற்பட்ட திரைப்படப் பாடல்களையும் எழுதியுள்ளார்.  

## விருதுகள்
- கேரள மாநில பால சாகித்ய நிறுவனம் விருது 1995
- கேரள சாகித்ய அகாடமி விருது 2008
- உள்ளூர் விருது
- அபுதாபி சக்தி விருது
- மூளூர் விருது
- ஏபி கலைக்காடு விருது
- எசு.பி.டி விருது
- நிமிசகவி அச்சல் ஆர். வேலு பிள்ளை விருது
- ஏழுமங்கலம் வாமதேவன் விருது
- பந்தளம் கேரள வர்மா விருது
- எம்எசு ருத்ரன் விருது
- *சன்னி செருக்கனும் சங்கீத பெண்களூம்* நூலுக்காக 2015 ஆம் ஆண்டிற்கான குழந்தை இலக்கியத்திற்கான கேரள சாகித்ய அகாடமி விருது
- 2016 இல் ஆசான் சிமரக கவிதா புரசுகாரம்
- 2020 ஆம் ஆண்டில் ஐ.வி. தாசு விருது
- 2020 ஆம் ஆண்டில் வயலார் விருது
# மாதவன் ஐயப்பத்து



**மாதவன் ஐயப்பத்து** (*Madhavan Ayyappath*) இந்தியாவின் தென்னிந்திய மாநிலமான கேரள மாநிலத்தைச் சேர்ந்த ஒரு மலையாள மொழிக் கவிஞராவார்.1934 ஆம் ஆண்டு ஏப்ரல் மாதம் 24 ஆம் தேதியன்று இவர் பிறந்தார். ஒரு மொழிபெயர்ப்பாளராகவும் இவர் செயல்பட்டு வருகிறார். கேரள சாகித்திய அகாதமி விருது மாதவன் ஐயப்பத்திற்கு வழங்கப்பட்டுள்ளது.  

## வாழ்க்கைக் குறிப்பு
1934 ஆம் ஆண்டு மாதவன் ஐய்யப்பத்து திருச்சூர் மாவட்டத்திலுள்ள குன்னாம்குலம் அருகே இருக்கும் சோவனூரில் மாதவன் ஐய்யப்பத்து பிறந்தார். பெரிங்கோட்டு கருமதில் ராமுன்னி நாயரும் ஐய்யப்பத்து லட்சுமிக்குட்டி அம்மாவும் இவருடைய பெற்றோர்களாவர். மாதவன் சென்னைப் பல்கலைக்கழகத்தில் பொருளாதாரப் பாடத்தில் இளநிலை பட்டம் பெற்றார் . தொடர்ந்த இதே பல்கலைக்கழகத்தில் ஆங்கில இலக்கியத்தில் முதுகலைப் பட்டமும் பெற்றார்.  

மாதவன் ஐயப்பத்தின் மனைவியின் பெயர் டி.சி. ரமாதேவியாகும். குழந்தைகள்: சஞ்சய் டி.மேனன் மற்றும் மஞ்சிமா டி. சி என்று இவர்களுக்கு இரண்டு குழந்தைகள். பேரக்குழந்தையின் பெயர் அசுரே மேனன் ஆகும்.  

## படைப்புகள்

1. சீவசரித்திரக் குறிப்புகள்''
1. கிளிமொழிகள்''
1. சிறீ நாராயண குரு'' (ஆங்கிலம்)
1. தர்மபதம் (மொழிபெயர்ப்பு)

## விருதுகள்
- 1988: *கிளிமொழிகள் நூலுக்காக* கேரள சாகித்ய அகாடமி விருது
- 2003: ஆசான் பரிசு
# வி. எஸ். சிவக்குமார்


**வி. எஸ். சிவகுமார்** (*V. S. Sivakumar*) (பிறப்பு 30 மே 1960) ஓர் இந்திய அரசியல்வாதி ஆவார். இவர் இந்திய தேசிய காங்கிரசின் உறுப்பினராகவும், உம்மன் சாண்டியின் இரண்டாவது அமைச்சரவையில் கேரள அரசின் சுகாதாரம், குடும்ப நலன், தேவஸ்வம் துறை அமைச்சராகவும் இருந்தார். இவர், 2011 ஆம் ஆண்டு கேரளாவில் நடைபெற்ற சட்டமன்றத் தேர்தலில் திருவனந்தபுரம் சட்டமன்றத் தொகுதியிலிருந்து தேர்தெடுக்கப்பட்டு 2021 வரை பணியாற்றினார். திருவனந்தபுரம் மக்களவைத் தொகுதியைப் பிரதிநிதித்துவப்படுத்தும் பதின்மூன்றாவது மக்களவை உறுப்பினராகவும் இருந்தார்.  

## சொந்த வாழ்க்கை
வி. எஸ். சிவகுமார் 30 மே 1960 இல் நெய்யாற்றிங்கரை அருகே அமரவிலையில் கே. வி. சதாசிவன் நாயர் - பி. சுபத்ரா அம்மாவுக்கு பிறந்தார். திருவனந்தபுரத்திலுள்ள தனுவச்சபுரம் வேலு தம்பி நினைவு நாயர் சேவை சங்கக் கல்லூரியில் இளங்கலை அறிவியலும், திருவனந்தபுரத்தில் கேரள சட்ட அகாதமி சட்டக் கல்லூரியில் சட்டமும் முடித்துள்ளார். இவர் சிந்து சலூஜா சி. ஆர். என்பவரை மணந்தார். இவர்கள்க்கு இரண்டு மகள்கள் இருக்கின்றனர். தற்போது திருவனந்தபுரம் சாஸ்தமங்கலம் அருகே வசிக்கிறார்.  

## அரசியல் வாழ்க்கை
சிவகுமார் 1978இல் கேரள மாணவர் ஒன்றியம் மூலம் தனது அரசியல் வாழ்க்கையைத் தொடங்கினார். பின்னர், இளைஞர் காங்கிரசில் சேர்ந்து வளர்ந்தார். இவர் 1979-80இல் கல்லூரியின், மாணவர் சங்கத் தலைவராக தேர்ந்தெடுக்கப்பட்டார். இந்திய தேசிய காங்கிரசின் உறுப்பினரான இவர், வட்டாரத் தலைவராகவும், பொதுச் செயலாளராகவும் பணியாற்றினார். திருவனந்தபுரம் நாடாளுமன்ற தொகுதியை பிரதிநிதித்துவப்படுத்தும் பதின்மூன்றாவது மக்களவையில் தேர்ந்தெடுக்கப்பட்ட நாடாளுமன்ற உறுப்பினராக இருந்தார்.  

சிவகுமார் 1999ஆம் ஆண்டு முதல் முறையாக பதின்மூன்றாவது மக்களவைக்கு நாடாளுமன்ற உறுப்பினராக இந்தியப் பொதுவுடைமைக் கட்சியின் வேட்பாளர் கனியாபுரம் இராமச்சந்திரனை 14,385 வாக்குகள் வித்தியாசத்தில் தோற்கடித்து திருவனந்தபுரம் மக்களவைத் தொகுதியிலிருந்து தேர்ந்தெடுக்கப்பட்டார். இவர் 2004 வரை மக்களவையில் தொகுதியை பிரதிநிதித்துவப்படுத்தினார். ஆனால் பதினான்காவது மக்களவை தேர்தலிலும், 2005ஆம் ஆண்டு இடைத்தேர்தலிலும், திருவனந்தபுரம் தொகுதியிலிருந்து முறையே இந்தியப் பொதுவுடைமைக் கட்சியின் பி. கே. வாசுதேவன் நாயர், பானியன் ரவீந்திரனுக்கு எதிராக தோல்வியைச் சந்தித்தார்.  

## வெற்றி
சிவகுமார் முதல் முறையாக 2011 திருவனந்தபுரம் தொகுதியிலிருந்து மாநில சட்டமன்றத் தேர்தலில் போட்டியிட்டார். இவர் 5352 வாக்குகள் வித்தியாசத்தில் கேரள காங்கிரசின் (இணைப்பு எதிர்ப்பு குழு) முன்னாள் அமைச்சர் வி. சுரேந்திரன் பிள்ளைக்கு எதிராக வெற்றி பெற்றார்.  

2011 இல் முதல் முறையாக போக்குவரத்து மற்றும் தேவஸ்வம் துறைகளின் அமைச்சராக 18 மே 2011 அன்று உம்மன் சாண்டி அமைச்சகத்தில் 2011-2016 இல் பதவியேற்றார். பின்னர் முதல் அமைச்சரவை மாற்றத்தில், அவர் சுகாதாரம், குடும்ப நலன் மற்றும் தேவஸ்வம் துறை அமைச்சராக நியமிக்கப்பட்டார். இவரது இலாகாவில் சுகாதாரம், குடும்ப நலன், மருத்துவ கல்வி, மருத்துவ பல்கலைக்கழகம், சுதேச மருந்துகள், மருந்து கட்டுப்பாடு, ஓமியோபதி, இயற்கை மருத்துவம் மற்றும் தேவஸ்வம் ஆகியவை அடங்கும்.  

## புகார்
2011-16 க்கு இடையில் தனது நெருங்கிய கூட்டாளிகள் மூலம் சட்டவிரோதமாக பணம் சம்பாதித்ததற்காக 27 பிப்ரவரி 2020 அன்று கேரளாவின் இலஞ்ச ஒழிப்பு மற்றும் ஊழல் தடுப்புத் துறையால் (VACB) இவர் மீது வழக்கு பதிவு செய்யப்பட்டுள்ளது.
# ஜோஸ் தெட்டாயில்


**ஜோஸ் தெட்டாயில்** (*Jose Thettayil*) (பிறப்பு 17 ஆகஸ்ட் 1950) ஓர் இந்திய அரசியல்வாதியும், தொழிற்சங்கவாதியும், வழக்கறிஞரும், ஜனதா தளத்தின் (மதச்சார்பற்ற) உறுப்பினருமாவார். இவர் கேரள அரசாங்கத்தின் முன்னாள் போக்குவரத்து அமைச்சராகவும் இருந்தார். இவர் கேரள சட்டமன்றத்தில் எர்ணாகுளம் மாவட்டத்திலுள்ள அங்கமாலி தொகுதியை பிரதிநிதித்துவப்படுத்துகிறார்.  

## தொழில்
ஜோஸ் அங்கமாலியில் 17 ஆகஸ்ட் 1950 அன்று தாமஸ் தெட்டாயில் - பிலோமினா தம்பதியருக்கு மகனாகப் பிறந்தார். இவர் காலடியில் சிறீ சங்கரா கல்லூரியில் விலங்கியல் துறையில் இளம் அறிவியல் பட்டமும், எர்ணாகுளம் அரசு சட்டக் கல்லூரியில் இளங்கலை சட்டப்பட்டமும் பெற்றார். இந்திய தேசிய காங்கிரசின் மாணவர் பிரிவான கேரள மாணவர் ஒன்றியம் மூலம் அரசியலில் நுழைந்த இவர் 1973இல் அங்கமாலி தொகுதியில் இளைஞர் காங்கிரசின் அமைப்பாளராக இருந்தார். 1975இல் இந்திய தேசிய காங்கிரசிலிருந்து வெளியேற்றப்பட்டார். நெருக்கடி நிலை காலத்தில் 1977இல் முன்னாள் ஜனதா கட்சியில் சேர்ந்து 1980இல் மாநிலக் குழு உறுப்பினராகவும், தேசிய அமைப்பு உறுப்பினராகவும், 1981இல் எர்ணாகுளம் மாவட்டத்தின் ஜனதா கட்சியின் துணைத் தலைவராகவும் ஆனார்.  

## சொந்த வாழ்க்கை
ஜோஸ், டெய்சி என்பவரை மணந்தார். இவர்களுக்கு ஜோஸ், ஆதர்ஷ் என்ற இரண்டு மகன்கள் உள்ளனர்.  

## குற்றச்சாட்டு
ஜூன் 2013 இல், இவரும், இவரது மகன் ஆதர்ஷும் சேர்ந்து ஒரு வருடமாக பாலியல் ரீதியாக துன்புறுத்தியதாக இவரது தொகுதியில் வசிக்கும் ஒரு பெண்ணால் குற்றம் சாட்டப்பட்டனர். அப்பெண் இவருடன் இடம்பெற்ற படுக்கையறை காட்சிகளின் திருத்தப்பட்ட பதிப்புகளை வெளியிட்டார். இது ஒரு கற்பழிப்பு அல்ல, ஒரு சந்திப்பு என பின்னர் நிரூபிக்கப்பட்டது. பாலியல் துன்புறுத்தல் மனுவை "அரசியல் உள்நோக்கம்" கொண்டதாகக் கருதி இந்திய உச்ச நீதிமன்றம் நிராகரித்தது. நீதிபதி டி. எஸ். தாக்கூர் தலைமையிலான அமர்வு, அந்த பெண் தெட்டாயிலை தனது வீட்டுக்கு அழைத்ததாகவும், நெருக்கமான தருணங்களை படம் பிடித்ததாகவும் குறிப்பிட்டார்.
# ஆண்டனி ராஜூ


**ஆண்டனி ராஜூ** (*Antony Raju*) ஓர் இந்திய அரசியல்வாதியும், கேரள அரசில் சாலை போக்குவரத்துத் துறை, மோட்டார் வாகனங்கள், நீர் போக்குவரத்து ஆகியதுறைகளின் அமைச்சராகவும் இருந்தார். இவர் ஜனாதிபத்ய கேரள காங்கிரசுகட்சியின் தலைவராவார்.இவர் 2021இல் கேரளாவின் திருவனந்தபுரம் தொகுதியிலிருந்து கேரள சட்டமன்றத்திற்கு தேர்ந்தெடுக்கப்பட்டார். முன்னதாக இவர் திருவனந்தபுரம் மேற்கு தொகுதியின் சட்டமன்ற உறுப்பினராக 1996 முதல் 2001 வரை இருந்தார்.  

## ஆரம்பகால வாழ்க்கையும், கல்வியும்
ராஜூ 18 நவம்பர் 1954 அன்று , திருவனந்தபுரத்தின் பூந்துறையில் பிறந்தார். பூந்துறை புனித தோமையா பள்ளியில் ஆரம்பக் கல்வியைப் பெற்ற இவர், எர்ணாகுளம், கலமசேரி, ராஜகிரி பள்ளியில் பள்ளிப் படிப்பை முடித்தார். திருவனந்தபுரம் தும்பா புனித சேவியர் கல்லூரியில் தனது முதுகலை பட்டப்படிப்பை முடித்தார்.  

## அரசியல் வாழ்க்கை
1996இல், ஆண்டனி ராஜூ கேரள காங்கிரசு (ஜோசப்) கட்சியின் சார்பில் இடதுசாரி ஜனநாயக முன்னனி வேட்பாளராக போட்டியிட்டார். இவரது முதல் அரசியல் வெற்றி திருவனந்தபுரம் மேற்குத் தொகுதியிலிருந்து வந்த்தது. இருப்பினும், 2016 தேர்தலில் இவர் ஜனாதிபத்ய கேரள காங்கிரசு வேட்பாளராக போட்டியிட்டு வி. எஸ். சிவக்குமாரிடம் தோற்றார். ஆனால் 2021 தேர்தலில், இவர் சிவகுமாரை 8000 வாக்குகள் வித்தியாசத்தில் தோற்கடித்தார்.
# இ.கோ. சாக்கோ

**இல்லிபரம்பில் கோரா சாக்கோ** (*Illiparambil Corah Chacko*) இந்தியாவின் கேரள மாநிலத்தைச் சேர்ந்த ஓர் எழுத்தாளராவார். சிறந்த புவியியலாளர், தத்துவவியலாளர், இலக்கண அறிஞர் என்ற வேறு முகங்களும் இவருக்கு உண்டு. 1875 முதல் 1966 ஆம் ஆண்டு கால பகுதியில் இவர் வாழ்ந்தார்.  

கேரளாவின் ஆலப்புழா நகரம் குடநாடு தாலுக்காவிலுள்ள புலிங்குன்று கிராமத்தில் இவர் பிறந்தார். எர்ணாகுளத்தில் உள்ள மகாராசா கல்லூரியில் பட்டம் பெற்ற பிறகு, சாக்கோ இலண்டன் சென்று இலண்டன் பல்கலைக்கழகத்தின் இம்பீரியல் அறிவியல் மற்றும் தொழில்நுட்பக் கல்லூரியில் இயற்பியல் பயின்றார். இராயல் சுரங்கம் பள்ளியின் உறுப்பினராகவும் திருவாங்கூர் மாநிலத்தின் மாநில புவியியலாளராகவும், தொழில்துறை இயக்குநராகவும் இருந்தார்.  

இவர் ஆங்கிலம், மலையாளம் மற்றும் சமசுகிருதத்தில் நன்கு அறியப்பட்ட எழுத்தாளராக இருந்தார். 1956 ஆம் ஆண்டு இவ எழுதிய 'பானநீய பிரத்யோதிதம்' என்ற படைப்பிற்காக இவருக்கு கேந்திர சாகித்திய அகாடமி விருது வழங்கப்பட்டது. இவரது பெயரில் அகாதமி ஒரு கொடை விருதையும் அளிக்கிறது. சாக்கோவின்  
மற்ற படைப்புகளில் சமசுகிருத கவிதையான 'கிறிசுத்து சகாசுரநாமம்' (கிறிசுதுவின் ஆயிரம் பெயர்கள்) என்ற கவிதையும் அடங்கும். இவருக்கு போப் 'செவலியர்' என்ற பட்டமும் வழங்கப்பட்டது.
# பி. கே. வாசுதேவன் நாயர்



**பி.கே.வி** என பிரபலமாக அறியப்படும் **படையாத் கேசவப்பிள்ளை வாசுதேவன் நாயர்** (*Padayatt Kesavapillai Vasudevan Nair*) (2 மார்ச் 1926 - 12 ஜூலை 2005) கேரளாவின் ஒன்பதாவது முதல்வராகவும் இந்தியப் பொதுவுடைமைக் கட்சியின் மூத்த தலைவராகவும் இருந்தார். இவர் 1957, 1962, 1967, 2004 இல் நான்கு முறை மக்களவைக்கும் , 1977, 1980 இல் இரண்டு முறை கேரள சட்டமன்றத்திற்கும் தேர்ந்தெடுக்கப்பட்டார். அ. கு. ஆன்டனி முதல்வர் பதவியிலிருந்து விலகியதைத் தொடர்ந்து, 20 அக்டோபர் 1978இல் இவர் முதல்வர் ஆனார். எனினும் ஐக்கிய முன்னணியிலுள்ள மற்ற கட்சிகளுடன் ஏற்பட்ட கருத்து வேறுபாடுகளால் இவர் 7 அக்டோபர் 1979இல் பதவி விலகினார்.  

## பதவி
இவர் திருவிதாங்கூர் மாணவர் சங்கம், அகில இந்திய மாணவர் கூட்டமைப்பு, அகில இந்திய இளைஞர் கூட்டமைப்பு ஆகியவற்றின் நிறுவனர்-தலைவராக இருந்தார். 1964இல் பொதுவுடைமை இயக்கத்தில் பிளவு ஏற்பட்ட பிறகு இவர் இந்திய பொதுவுடைமைக் கட்சியுடன் இருந்தார். மேலும், 1982 இல் கட்சியின் மாநிலச் செயலாளராக தேர்ந்தெடுக்கப்பட்டார்.  

## இறப்பு
பி. கே. வாசுதேவன் நாயர், நீண்டகால இதய நோயாலும் கடுமையான நீரிழிவு நோயாலும் பல உறுப்புகள் செயலிழந்த நிலையில் 12 ஜூலை 2005 அன்று பிற்பகல் 3.35 மணியளவில் புது தில்லியில் உள்ள அகில இந்திய மருத்துவ அறிவியல் நிறுவன மருத்துவமனையில்இறந்தார்.
# காத்ரா


**காத்ரா** (*Khatra*) என்பது இந்தியாவின் மேற்கு வங்காள மாநிலத்திலுள்ள பாங்குரா மாவட்டத்தின் காத்ரா உட்பிரிவிலுள்ள காத்ரா சமூக மேம்பாட்டு தொகுதியிலுள்ள ஒரு மக்கள் தொகை கணக்கெடுப்பு நகரமாகும். இது காத்ரா உட்பிரிவின் தலைமையகமாகவும் இருக்கிறது.  

### அமைவிடம்
காத்ரா மேற்கு வங்கத்தின் தெற்குப் பகுதியின் மேற்கே உள்ள பாங்குரா மாவட்டத்தின் தென்மேற்கில் உள்ளது. இது 22.98 ° வடக்கு 86.85 ° கிழக்கு பாகையில் அமைந்துள்ளது. இதன் சராசரி உயரம் 154 மீ (505 அடி) ஆகும்.  

பாங்குரா, மேற்கு மிட்னாபூர் மாவட்டத்தின் விவசாயத்திற்கு முக்கியமான கங்க்சபாதி பாசனத் திட்டம் இங்கு அமைந்துள்ளது. இது கிட்டத்தட்ட முழுமையாக கிராமப்புறப் பகுதியாகும்.  

## மக்கள்தொகை
2011 ஆம் ஆண்டு இந்திய மக்கள் தொகை கணக்கெடுப்பின்படி, காத்ராவில் மொத்தம் 7,382 மக்கள் தொகை இருந்தது. அதில் 3,774 (51%) ஆண்களும் 3,608 (49%) பெண்களும் ஆவர். 6 வயதிற்குட்பட்ட மக்கள் தொகை 672 ஆகும். காத்ராவில் மொத்த கல்வியறிவு பெற்றவர்களின் எண்ணிக்கை 5,658 (6 ஆண்டுகளில் 84.32% மக்கள்).
# புழுதிக்கரை


**புழுதிக்கரை** (*Puluthikarai*) என்பது இந்திய ஒன்றியம், தமிழ்நாட்டின், தருமபுரி மாவட்டம், தருமபுரி வட்டம், தருமபுரி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து ஒரு 15 கிலோமீட்டர் தொல்லைவிலும், மாநில தலைநகரான சென்னையிலிருந்து 289 கிலோமீட்டர் தொலைவிலும் அமைந்துள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 1,000 குடும்பங்கள் வசிக்கின்றன. கிராமத்தின் மொத்த மக்கள் தொகையானது 4,021 ஆகும். இதில் பெண்களின் எண்ணிக்கை 1,879 என்றும், ஆண்களின் எண்ணிக்கை 2,142 என்றும் உள்ளது.  

## மேற்கோள்
# செட்டிக்கரை


**செட்டிக்கரை** (*Settikarai*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தருமபுரி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து ஒரு 4 கிலோமீட்டர் தொல்லைவிலும், மாநில தலைநகரான சென்னையிலிருந்து 287 கிலோமீட்டர் தொலைவிலும் அமைந்துள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 1475 குடும்பங்கள் வசிக்கின்றன. கிராமத்தின் மொத்த மக்கள் தொகையானது 6009 ஆகும். இதில் பெண்களின் எண்ணிக்கை 2953 என்றும், ஆண்களின் எண்ணிக்கை 3056 என்றும் உள்ளது. கிராமத்தின் மொத்த எழுத்தறிவு விகிதம் 59.3 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## ஊரில் உள்ள கோயில்கள்
- செட்டிக்கரை சென்றாயசாமி கோயில்

## மேற்கோள்
# சிவாடி, தருமபுரி


**சிவாடி** (*Sivadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து ஒரு 10 கிலோமீட்டர் தொல்லைவிலும், நல்லம்பள்ளியில் இருந்து 8 கிலோ மீட்டர் தொலைவிலும், மாநில தலைநகரான சென்னையிலிருந்து 302 கிலோமீட்டர் தொலைவிலும் அமைந்துள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 796 குடும்பங்கள் வசிக்கின்றன. கிராமத்தின் மொத்த மக்கள் தொகையானது 3,532 ஆகும். இதில் பெண்களின் எண்ணிக்கை 1,733 என்றும், ஆண்களின் எண்ணிக்கை 1,799 என்றும் உள்ளது. கிராமத்தின் மொத்த எழுத்தறிவு விகிதம் 59.5 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## ஊரில் உள்ள கோயில்கள்
- சிவாடி மாரியம்மன் கோயில்
- சிவாடி காசிவிஸ்வநாதர் கோயில்
- சிவாடி சென்றாயசாமி கோயில்

## மேற்கோள்
# சிவாடி, சித்தூர்


**சிவாடி** (*Sivadi*) என்பது இந்திய ஒன்றியம், ஆந்திரப் பிரதேசத்தின், ராயலசீமா பகுதியின், சித்தூர் மாவட்டம், பெத்தபஞ்சலி மண்டலத்துக்கு உட்பட்ட ஒரு சிற்றூர் ஆகும்.  

## அமைவிடம்
இந்த ஊரானது மாவட்ட தலைநகரான சித்தூரிலிருந்து ஒரு 58 கிலோமீட்டர் தொல்லைவிலும், பெத்தபஞ்சலியில் இருந்து 10 கிலோ மீட்டர் தொலைவிலும், ஐதராபாத்திலிருந்து 541 கிலோமீட்டர் தொலைவிலும் அமைந்துள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 357 குடும்பங்கள் வசிக்கின்றன. கிராமத்தின் மொத்த மக்கள் தொகையானது 1461 ஆகும். இதில் பெண்களின் எண்ணிக்கை 724 என்றும், ஆண்களின் எண்ணிக்கை 737 என்றும் உள்ளது. கிராமத்தின் மொத்த எழுத்தறிவு விகிதம் 66.9 %ஆகும்.  

## மேற்கோள்
# சோமனஅள்ளி


**சோமனஅள்ளி** (*Somenahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து ஒரு 15 கிலோமீட்டர் தொலைவிலும், நல்லம்பள்ளியில் இருந்து 11 கிலோ மீட்டர் தொலைவிலும், மாநில தலைநகரான சென்னையிலிருந்து 304 கிலோமீட்டர் தொலைவிலும் அமைந்துள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 1135 குடும்பங்கள் வசிக்கின்றன. கிராமத்தின் மொத்த மக்கள் தொகையானது 4782 ஆகும். இதில் பெண்களின் எண்ணிக்கை 2332 என்றும், ஆண்களின் எண்ணிக்கை 2450 என்றும் உள்ளது. கிராமத்தின் மொத்த எழுத்தறிவு விகிதம் 54.8 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# பிராங்க் யார்விசு



**பிராங்க் வாசிங்டன் யார்விசு** (*Frank Washington Jarvis*) அமெரிக்காவைச் சேர்ந்த தடகள வீரராவார். 1878 ஆம் ஆண்டு ஆகத்து மாதம் 31 ஆம் தேதியன்று இவர் பிறந்தார். 1900 ஆம் ஆண்டு பாரிசு நகரில் நடைபெற்ற ஒலிம்பிக் போட்டியில் 100 மீ ஓட்டப்பந்தயத்தில் இவர் வெற்றி பெற்றுள்ளார்.'''  

பாரிசில் நடந்த 1900 கோடைகால ஒலிம்பிக்கில் 100 மீட்டர் போட்டிக்கு முன்னதாக யார்விசு தொழில்முறை தடகள ஒன்றியத்தின் 100 யார்டு ஓட்டப்பந்தயத்தில் வெற்றி பெற்று இருந்தார். ஆனால் ஒலிம்பிக் விளையாட்டுக்கு சற்று முன்னதாக நடைபெற்ற பிரிட்டிசு வெற்றியாளர் கோப்பையை அமெரிக்காவின் ஆர்தர் டஃபி வென்றிருந்தார்.  

இருப்பினும், ஒலிம்பிக்கின் தகுதிச்சுற்று போட்டியில் யார்விசும் மற்றொரு அமெரிக்கரான வால்டர் டெக்சுபரியும் 10.8 நொடிகளில் பந்தய தொலைவை ஓடி உலக சாதனையை சமன் செய்தனர். மூன்று அமெரிக்கர்கர்கள் 100 மீட்டர் விரைவோட்ட இறுதிப் போட்டிக்கு தகுதி பெற்றனர், ஆத்திரேலியாவைச் சேர்ந்த சிடான் ரவுலியும் இறுதிக்கு தகுதி பெற்றார். இறுதி பந்தயத்தின் முதல் பாதிக்குப் பிறகு, முன்னணியிலிருந்த டஃபி தசைப்பிடிப்பால் பந்தயத்திலிருந்து விலகினார். மற்ற மூவரும் தொடர்ந்து ஓடி வெற்றியைத் தீர்மானித்தனர். இறுதியில் யார்விசு வென்றார்.  

இதே ஒலிம்பிக்கில் யார்விசு மும்முறை தாண்டல் மற்றும் நின்றபடி மும்முறை தாண்டல் (ஓட்டம் இல்லாமல்) ஆகிய போட்டிகளில் போட்டியிட்டார், ஆனால் சிறந்த முடிவுகள் ஏதும் அடையவில்லை.  

ஓட்டப்பந்தய வாழ்க்கைக்குப் பிறகு யார்விசு ஒரு வழக்கறிஞரானார். 1933 ஆம் ஆண்டு சூன் மாதம் 2 ஆம் தேதியன்று யார்விசு இறந்தார்.
# திப்பிரெட்டிஅள்ளி


**திப்பிரெட்டிஅள்ளி** (*Thippireddihalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தருமபுரி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 17 கிலோமீட்டர் தொல்லைவிலும், மாநில தலைநகரான சென்னையிலிருந்து 289 கிலோமீட்டர் தொலைவிலும் அமைந்துள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 1048 வீடுகள் உள்ளன. கிராமத்தின் மொத்த மக்கள் தொகையானது 4151 ஆகும். இதில் பெண்களின் எண்ணிக்கை 2033 என்றும், ஆண்களின் எண்ணிக்கை 2118 என்றும் உள்ளது. கிராமத்தின் மொத்த எழுத்தறிவு விகிதம் 55.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# உரூத் பிளேக்கு



**உரூத் ஈ பிளேக்கு** (*Ruth E. Blake*) ஓர் அமெரிக்க புவி இயற்பியலாளர் மற்றும் சுற்றுச்சூழல் விஞ்ஞானியாவார். யேல் பல்கலைக்கழகத்தில் இவர் புவியியல் மற்றும் புவி இயற்பியல், வனவியல் மற்றும் சுற்றுச்சூழல் ஆய்வுகள், இரசாயன மற்றும் சுற்றுச்சூழல் பொறியியல் பாடங்களுக்கான பேராசிரியராக உள்ளார். கடல் உயிர் வேதியியல் செயல்முறைகள், தொல் காலநிலையியல் , வானியல் உயிரியல் மற்றும் நிலையான ஓரகத்தனிம புவி வேதியியல் ஆகியவற்றில் பிளேக்கின் ஆய்வு கவனம் செலுத்துகிறது. முனைவர் பட்டம் பெற்றார். பிளேக்கின் முனைவர் பட்ட ஆராய்ச்சியானது நுண்ணுயிர் செயல்பாடு பாசுபேட்டுகளில் உள்ள ஆக்சிசன் ஓரிடத்தான்களை எவ்வாறு பாதிக்கும் என்பதில் கவனம் செலுத்தியது.  

## தொழில் மற்றும் ஆராய்ச்சி
யேல் பல்கலைக்கழகத்தில் ஒரு பேராசிரியராக இருந்தபோது, பிளேக் தனது பட்டதாரி ஆராய்ச்சி மையத்தில் ஆர்கியன் காலத்தில் கடலில் குறிப்பிடத்தக்க உயிரியல் செயல்பாடு இருந்ததைக் காட்ட பண்டைய கடல் பாசுபேட்களில் ஓரிடத்தான் ஆதாரங்களைப் பயன்படுத்தி விரிவாக்கினார்.  

பெருங்கடல்கள், வண்டல் மற்றும் மண்ணில் உயிரியல், இரசாயன செயல்பாடு தொடர்பான பல ஆராய்ச்சி தலைப்புகளில் பிளேக்கு பணியாற்றியுள்ளார். ஓரிடத்தான் புவி வேதியியல் வளர்ச்சி முறைகளிலும் இவர் பணியாற்றியுள்ளார்.  

## விருதுகள்
பிளேக்கிற்கு புவி வேதியியல் சங்கம் எப். டபிள்யூ கிளார்க்கு விருதை 2002 ஆம் ஆண்டில் வழங்கிச் சிறப்பித்தது.
# இலிண்டா சால்

**இலிண்டா சால்** (*Linda Zall*) அமெரிக்காவைச் சேர்ந்த ஒரு சுற்றுச்சூழல் விஞ்ஞானியாவார். முன்னதாக இவர் மத்திய புலனாய்வு அமைப்பில் பணியாற்றினார். இங்கு பணியிலிருந்தபோது 1992 ஆம் ஆண்டில் மீடியா என்ற பணிக்குழுவை நிறுவுவதற்கு இவர் பொறுப்பேற்றார். இக்குழு சுற்றுச்சூழல் தரவை உருவாக்க உளவு செயற்கைக்கோள் படங்களைப் பயன்படுத்துவதில் நிபுணத்துவம் பெற்றதாகும்.  

## தனிப்பட்ட வாழ்க்கை
சால் வடக்கு நியூயார்க்கிலுள்ள ஆர்னல் கிராமத்தில் வளர்ந்தார். இவருடைய தந்தை ஒரு பெரிய பால்பண்ணையின் மேலாளராக இருந்தார்.  

## கல்வி
கார்னெல் பல்கலைக்கழகத்தில் சிவில் மற்றும் சுற்றுச்சூழல் பொறியியலில் சால் முனைவர் பட்டம் பெற்றார். இங்கு சால் இருந்தபோது டொனால்டு யே. பெல்ச்சர் இவருக்கு வழிகாட்டினார்.  

## தொழில்
சால் 1975 ஆம் ஆண்டு முதல் 1984 ஆம் ஆண்டு வரை புவி நோக்கு செயற்கைக்கோள் நிறுவனத்தில் பணிபுரிந்தார், 1985 ஆம் ஆண்டில் மத்திய புலனாய்வு அமைப்புக்குச் சென்றார். 2013 ஆம் ஆண்டு சால் பணியிலிருந்து ஓய்வு பெற்றார்.
# டி. கனிகாரஅள்ளி


**டி. கனிகாரஅள்ளி (எ) செக்காரப்பட்டி** (*Thoppur T Kanigarahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தொப்பூர் ஊராட்சிக்கு உட்பட்ட ஒரு வருவாய் கிராமம் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும், மாநில தலைநகரான சென்னையிலிருந்து 289 கிலோமீட்டர் தொலைவிலும் அமைந்துள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 2,275 வீடுகள் உள்ளன. கிராமத்தின் மொத்த மக்கள் தொகையானது 9,351 ஆகும். இதில் பெண்களின் எண்ணிக்கை 4,468 என்றும், ஆண்களின் எண்ணிக்கை 4,883 என்றும் உள்ளது.  

## மேற்கோள்
# உங்குரான அள்ளி


**உங்குரான அள்ளி** (*Ungaranhalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 1486 வீடுகள் உள்ளன. கிராமத்தின் மொத்த மக்கள் தொகையானது 5730 ஆகும். இதில் பெண்களின் எண்ணிக்கை 2738 என்றும், ஆண்களின் எண்ணிக்கை 2992 என்றும் உள்ளது. கிராமத்தின் மொத்த எழுத்தறிவு விகிதம் 64.53 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# வெள்ளாளப்பட்டி, தருமபுரி


**வெள்ளாளப்பட்டி** (*Vellalapatti*) என்பது இந்திய ஒன்றியம், தமிழ்நாட்டின், தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 9 கிலோமீட்டர் தொலைவிலும், மாநில தலைநகரான சென்னையிலிருந்து 282 கிலோமீட்டர் தொலைவிலும் அமைந்துள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 1084 வீடுகள் உள்ளன. கிராமத்தின் மொத்த மக்கள் தொகையானது 4601 ஆகும். இதில் பெண்களின் எண்ணிக்கை 2193 என்றும், ஆண்களின் எண்ணிக்கை 2508 என்றும் உள்ளது. ஊரின் மொத்த எழுத்தறிவு விகிதம் 63.1 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# சூர்யா கோபி



**சூர்யா கோபி** (*Soorya Gopi*) ஓர் இந்திய எழுத்தாளர், சிறுகதை எழுத்தாளர் மற்றும் சமூகவியலாளர் ஆவார் . 1987 ஆம் ஆண்டு ஆகத்து மாதம் 26 ஆம் தேதி இவர் பிறந்தார். இந்தியாவின் கேரள மாநிலத்திலுள்ள கொல்லம் நகரில் கவிஞர் பி.கே. கோபி, கோமளம் தம்பதியருக்கு மகளாக சூர்யா கோபி பிறந்தார்.  

## ஆரம்பகால வாழ்க்கை மற்றும் கல்வி
கோழிக்கோட்டில் இருக்கும் பிரசன்டேசன் உயர்நிலைப் பள்ளியில் சூர்யா கோபி கல்வி கற்றார். பாசல் இவாஞ்சலிக்கல் மிசன் மேல்நிலைப்பள்ளியில் மேல்நிலைப் படிப்பை முடித்தார். சமூகவியல் மற்றும் மலையாளத்தில் இளங்கலை பட்டமும், சமோரின் குருவாயூரப்பன் கல்லூரியில் சமூகவியலில் முதுகலைப் பட்டமும் பெற்றார். இளங்கலை மற்றும் முதுகலை நிலைகள் இரண்டிலும் கோழிக்கோடு பல்கலைக்கழகத்தில் முதல் இடத்தைப் பெற்றார். கோட்டயத்தில் உள்ள மகாத்மா காந்தி பல்கலைக்கழகத்தில் சமூகவியலில் முனைவர் பட்டம் பெற்றார்.  

## தொழில்
தற்போது சூரிய கோபி, தேவாரத்திலுள்ள தூய நெஞ்சக் கல்லூரியில் சமூகவியல் துறையில் விரிவுரையாளராக உள்ளார் கொச்சி . சிறகுள்ள சங்களங்கள் என்ற "சிறகுகள் கொண்ட சங்கிலிகள்" கதையால் சூர்யா கோபி நன்கு அறியப்படுகிறார். இந்த கதையின் உள்ளடக்கம் விற்கப்பட்ட ஒரு பெண்ணின் தனிமையில் உள்ள எண்ணங்களாகும். எளிய மற்றும் சிரமமில்லா பாணியில் ஆசிரியர் அந்த எண்ணங்களை முன்வைக்கிறார். தனது சொந்த பெற்றோர்களால் ஒரு வீட்டு வேலைக்காரியாக விற்கப்பட்ட ஒரு பெண் எப்படி தனிமைச் சிறையில் அமர்ந்திருக்கிறாள் மற்றும் கடுமையான வலியிலும் துயரத்திலும் காயமடைந்த இதயத்துடன் எப்படி வெளி உலகத்தைப் பார்க்கிறாள் என்பதை கதை சொல்கிறது. பெண் தன்னை வாங்கியவனிடமிருந்து தப்பித்து நெரிசலான நகரத்தில் காணாமல் போகும் இடத்தில் கதை முடிகிறது. கதையில் பயன்படுத்தப்பட்டுள்ள குறியீடுகளும் உருவகங்களும் குறிப்பிடத்தக்கவை.''  

## நூல் விளக்கம்

- *பூக்களே சினேகிச்ச பெண்குட்டி* (2006)
- *உப்புமழையிலே பச்சிலகால்* (2012)
- *பிராணாயாமத்ரியம்* (2016)
- *கமுகிக்கடுவா* (2020)*

## விருதுகள்

- கேந்திரா சாகித்ய அகாடமி யுவ விருது
- சிறந்த சிறுகதைக்கான அங்கனம் ஈபி சுசுமா எண்டோவ்மென்ட் விருது (2013)
- மாத்யமம் -வெளிச்சம் விருது சிறந்த குறுகிய கதை (2009)
- அங்கனம் - கீதா இரண்யன் சிறந்த சிறுகதை விருது (2008)
- சிறந்த சிறுகதைக்கான முட்டத்து வர்க்கி கலாலாய சாகித்ய விருது (2008)
- *பூக்களே சினேகிச்சா பெண்குட்டி* (2006) புத்தகத்திற்கான பாரத மாநில வங்கி - விருது
- மலையாள மனோரமா சிறந்த சிறுகதை விருது (2006)
- சிறந்த சிறுகதைக்கான பூர்ணா உரூப் விருது (2005)

## தனிப்பட்ட வாழ்க்கை
சூர்யா 2012 ஆம் ஆண்டில் பி.கே. சுசித்தை மணந்தார். இவர்களுக்கு சிலங்கா என்ற மகள் உள்ளார்.
# நளினி பேக்கல்



**நளினி பேக்கல்** (*Nalini Bekal*) இந்தியாவைச் சேர்ந்த ஒரு மலையாள நாவலாசிரியர் மற்றும் சிறுகதை எழுத்தாளராவார். இவர் பல நாவல்கள் மற்றும் சிறுகதைகளை எழுதி மாத்ருபூமி நாவல் விருது (1977), எடச்சேரி விருது (1987), பாரத மாநில வங்கி விருது (1992) மற்றும் கேரள சாகித்ய அகாடமி உறுப்பினர் விருது உட்பட பல விருதுகளை வென்றுள்ளார்.  

## தனிப்பட்ட வாழ்க்கை
நளினி கேரள மாநிலம் காசர்கோடு மாவட்டத்தில் உள்ள பேக்கல் கிராமத்தில் பிறந்தார். நளினியின் கணவர் பாய்பிரா ராதாகிருட்டிணன் மலையாள மொழியில் பிரபலமான எழுத்தாளர், கட்டுரையாளர் மற்றும் விமர்சகர் ஆவார். இவர்களுக்கு அனுராதா (ஆயுர்வேத மருத்துவ அதிகாரி) மற்றும் அனுயா அகத்தூட்டு ஆகிய இரண்டு மகள்கள் உள்ளனர்.  

## படைப்புகள்
; நாவல்கள்  
- *துருத்* (1977)
- *அம்சகானம்* (1982)
- *கிருஷ்ணா* (1985)
- *முச்சிலோட்டம்மா* (1987)
- *கண்வதீர்த்தா* (1988)
- *சிலாவனங்கள்* (1993)
; சிறுகதைத் தொகுப்புகள்  
- *ஒட்டக்கோலம்* (1993)
## விருதுகள் மற்றும் அங்கீகாரங்கள்
; இலக்கிய விருதுகள்  
- 1977: து*ருத்து நாவலுக்கு* மாத்ருபூமி நாவல் விருது
- 1987: முச்சிலோட்டம்மாவுக்கு எடச்சேரி விருது மற்றும் பாரத மாநில வங்கி விருது
; உறுப்பினர் விருது  
- 1995: கேரள சாகித்ய அகாடமி உறுப்பினர்
# எஸ். குமரன்


**எஸ்.குமரன்** (*S. Kumaran*) (25 பிப்ரவரி 1923 - 24 திசம்பர் 1991) ஒரு புன்னப்பரா -வயலார் போராட்டத்தில் கலந்து கொண்ட சுதந்திரப் போராட்ட வீரராவார். மேலும், இவர் இந்தியப் பொதுவுடைமைக் கட்சித் தலைவரும், முன்னாள் மாநிலங்களவை உறுப்பினரும், மராரிகுளம் சட்டமன்றத் தொகுதியின் முன்னாள் உறுப்பினருமாவார்.  

## சுயசரிதை
இவர், 1923 இல் ஆலப்புழா ஆர்யாட்டில் உள்ள கொச்சுத்தகடியில் வீட்டில் கிட்டச்சன் - கொச்சுபாருவின் மகனாகப் பிறந்தார். இவர் தேங்கார் நார் தொழிற்சாலை தொழிலாளர்களை ஒழுங்கமைத்து அரசியலில் நுழைந்தார். தேசிய சுதந்திரப் போராட்டத்தில், குறிப்பாக புன்னப்பரா-வயலார் போராட்டத்தில் பங்கேற்றார். சுதந்திரப் போராட்ட வீரரும் பொதுவுடைமைக் கட்சித் தலைவருமான மராரிகுளம் முன்னாள்சட்டமன்ற உறுப்பினர் மறைந்த எஸ்.தாமோதரன் இவரது சகோதரராவார்.  

## அரசியல் செயல்பாடு

- மாநில காங்கிரசின் பிராந்திய நடவடிக்கையில் தொடங்கி வெள்ளையனே வெளியேறு இயக்கத்தின் ஒரு பகுதியாக இருந்தார்.
- 1938இல் இந்தியப் பொதுவுடைமைக் கட்சியில் சேர்ந்தார்
- 1946இல் கட்சியின் மாநிலக் குழுவில் சேர்ந்தார்.
- 1966 இல், கட்சியின் மாநிலச் செயலாளரானார்.
# ஏ. கே. சசீந்திரன்


**ஏ.கே.சசீந்திரன்** (A. K. Saseendran) (பிறப்பு 29 ஜனவரி 1946) ஓர் இந்திய அரசியல்வாதி ஆவார். பிணறாயி விஜயனின் இரண்டாவது அமைச்சகத்தில் கேரள அரசின் அமைச்சராகப் பணியாற்றுகிறார். இவர் தேசியவாத காங்கிரசு கட்சியை சேர்ந்தவர். மேலும் எலத்தூர் சட்டமன்றத் தொகுதியை பிரதிநிதித்துவப்படுத்துகிறார். இவர் முன்பு 1980, 1982, 2006, 2011, 2016 இல் கேரள சட்டமன்றத்திற்கு தேர்ந்தெடுக்கப்பட்டார்.  

## சொந்த வாழ்க்கை
இவர் கே.குன்ஹாம்பு-கே.ஜானகி ஆகியோரின் மகனாக 29 ஜனவரி 1946 இல் கண்ணூரில் பிறந்தார். இவர் அனிதா கிருஷ்ணன் என். டி. என்பவரை மணந்தார். இவர்களுக்கும் வருண் சசீந்திரன் என்ற ஒரு மகன் உள்ளார். இவர் கண்ணூர் மெலே சோவ்வாவில் (கண்ணூர் தெற்கு) வசிக்கிறார்.  

## அரசியல் வாழ்க்கை
**கேரள சட்டமன்றத் தேர்தல்**

| வருடம் | தொகுதி | எதிர்த்துப் போட்டியிட்டவர் | பெரும்பான்மை
(வாக்குகள்) | வெற்றி/தோல்வி |  |
| --- | --- | --- | --- | --- | --- |
| 1980 | பெரிங்காலம் | கே. சி. மாரார் (ஜேஎன்பி) | 5890 | வெற்றி |  |
| 1982 | எடக்காடு | கே. சுதாகரன் (ஜனதா-ஜி) | 7543 | வெற்றி |  |
| 1987 | கண்ணூர் | பி. பாஸ்கரன் ( இந்திய தேசிய காங்கிரசு ) | 8048 | தோல்வி |  |
| 1991 | கண்ணூர் | என். இராமகிருஷ்ணன் (காங்கிரசு) | 14805 | தோல்வி |  |
| 2006 | பாலுசேரி | கே. பாலகிருஷ்ணன் கிடாவு (காங்கிரசு) | 14160 | வெற்றி |  |
| 2011 | எலத்தூர் | சேக் பி ஹாரிசு (எஸ்ஜேடி) | 14654 | வெற்றி |  |
| 2016 | எலத்தூர் | கிஷான் சந்த் (ஜேடி(யு)) | 29057 | வெற்றி |  |
| 2021 | எலத்தூர் | சுல்பிகர் மயூரி (சுயேட்சை) | 38502 | வெற்றி | } |

## சர்ச்சை
26 மார்ச் 2017 அன்று, புதிதாக தொடங்கப்பட்ட மலையாள தொலைக்காட்சி நிறுவனமான மங்கலம் தொலைக்காட்சியின் "இல்லத்தரசி" என்ற நிகழ்ச்சியில் சசீந்திரன் தோன்றிய போது தனது அமைச்சர் பதவியை விட்டு விலகினார். அதில் ஒரு பெண்ணிடம் பாலியல் ரீதியாக வெளிப்படையாக பேசியதாகக் கூறப்பட்டது.  

பின்னர், நிர்வாகத்தின் முதன்மை செயல் அலுவலர் மன்னிப்பு கேட்டுக் கொண்டார். பெண் பத்திரிகையாளரை பயன்படுத்தி தங்கள் நடத்திய இரகசிய நடவடிக்கை என்று ஒப்புக்கொண்டார்.  

ஏப்ரல் 4 அன்று, " ஆபாச உரையாடல்" மற்றும் குற்றச் சதியை ஒளிபரப்பியதற்காக, தொலைக்காட்சியின் தலைமை நிர்வாக அதிகாரியும், நான்கு ஊடகவியலாளர்களும் கேரளக் காவல்துறையினரால் கைது செய்யப்பட்டனர்.  

பின்னர், பாலியல் துன்புறுத்தல் என்று குற்றம் சாட்டப்பட்ட அமைச்சர் சசீந்திரன் வழக்கிலிருந்து விடுவிக்கப்பட்டார். பிணறாயி விஜயன் அமைச்சரவையிலிருந்து பதவி விலகிய இரண்டாவது அமைச்சர் சசீந்திரன் ஆவார்.
# திருவாங்கூர் இராதாகிருஷ்ணன்


**திருவாங்கூர் இராதாகிருஷ்ணன்** (*Thiruvanchoor Radhakrishnan*) (பிறப்பு 26 டிசம்பர் 1949) கேரள மாநிலத்தைச் சேர்ந்த ஒரு இந்திய அரசியல்வாதியாவார். 2012 ஏப்ரல் 13 முதல் 2014 ஜனவரி 1 வரை கேரள அரசின், உம்மன் சாண்டி அமைச்சகத்தில் உள்துறை அமைச்சராக இருந்தார். இவர் ஒரே நேரத்தில் இலஞ்ச ஒழிப்புத் துறையையும் கவனித்து வந்தார். பின்னர் வனத்துறை, போக்குவரத்து, விளையாட்டு, திரைத்துறை, சுற்றுச்சூழல் துறைகளின் அமைச்சராகவும் இருந்தார்.  

## சொந்த வாழ்க்கை
இராதாகிருஷ்ணன், கே. பி பரமேஸ்வரன் பிள்ளை - எம். ஜி.கௌரிகுட்டி ஆகியோருக்கு 26 திசம்பர் 1949 அன்று திருவாங்கூர்-கொச்சியில் பிறந்தார். திருவனந்தபுரம், அரசு சட்டக் கல்லூரியில் இளங்கலைச் சட்டம் பெற்ற இவர் கோட்டயத்தில் வழக்கறிஞராக பணியாற்றினார்.  

இவர் இலலிதாம்பிகா என்பவரை மணந்தார். இவர்களுக்கு மருத்துவர் அனுபம், அர்ஜுன் என்ற இரண்டு மகன்களும், ஆதிரா என்ற ஒரு மகளும் உள்ளனர்.  

## அரசியல் வாழ்க்கை
திருவாங்கூரில் மாணவர் ஆர்வலராக பொது சேவையில் நுழைந்தார். பாலஜனசாக்யம், கேரள மாணவர் ஒன்றியம், இளைஞர் காங்கிரஸ் மூலம், பல்வேறு இளைஞர் அமைப்புகளின் தலைவராக உயர்ந்தார்.  

இவர், அடூர் சட்டமன்றத் தொகுதியிலிருந்து 1991, 1996, 2001, 2006இல் கேரளா சட்டமன்றத்துக்குத் தேர்தெடுக்கப்பட்டார். தற்போது கோட்டயம் சட்டமன்றத் தொகுதியை பிரநிதித்துவப் படுத்துகிறார். இவர் கேரள பிரதேச காங்கிரசு கமிட்டியின் (ஐ) பொதுச் செயலாளராகவும் பணியாற்றினார்.  
| **ஆண்டு** | **தொகுதி** | **நெருங்கிய போட்டியாளர்** | **பெரும்பான்மை (வாக்குகள்)** |  |
| --- | --- | --- | --- | --- |
| 1991 | அடூர் | ஆர் உன்னிகிருஷ்ண பிள்ளை
( இந்தியப் பொதுவுடமைக் கட்சி (மார்க்சிசம்) ) | 5,767 |  |
| 1996 | அடூர் | கே. என். பாலகோபால்
( இந்தியப் பொதுவுடமைக் கட்சி (மார்க்சிசம்) ) | 9,201 |  |
| 2001 | அடூர் | கடம்மினித்த ராமகிருஷ்ணன்
( இடதுசாரி ஜனநாயக முன்னணி ) | 14,050 |  |
| 2006 | அடூர் | டி.கே.ஜான் ( கேரள காங்கிரஸ் ) | 18,464 |  |
| 2011 | கோட்டயம் | VN வாசவன்
( இந்தியப் பொதுவுடமைக் கட்சி (மார்க்சிசம்) ) | 711 |  |
| 2016 | கோட்டயம் | ரெஜி சக்காரியா
( இந்தியப் பொதுவுடமைக் கட்சி (மார்க்சிசம்) ) | 33,632 | } |
# ரூப் சிங் பயஸ்



**ரூப் சிங் பயஸ்** (**Roop Singh Bais ** (8 செப்டம்பர் 1908 – 16 டிசம்பர் 1977) ஒலிம்பிக் ஹாக்கி விளையாட்டு வீரர் ஆவார். 1932 மற்றும் 1936-ஆம் ஆண்டுகளில் நடைபெற்ற ஒலிம்பிக் ஆடவர் ஹாக்கி போட்டியில் இவர் தனது அண்ணன் தியான் சந்த்துடன் இந்திய அணியின் சார்பாக விளையாடி தங்கப்பதக்கங்களை வென்றவர்.  

ரூப் சிங் பயஸ், 1932 லாஸ் ஏஞ்சலீஸ் ஒலிம்பிக் போட்டியில் ஹாக்கி விளையாட்டில், ஐக்கிய அமெரிக்க அணிக்கு எதிராக ரூப் சிங் 10 கோல்களையும், ஜப்பான் அணிக்கு எதிராக 3 கோல்களையும் அடித்தவர் என்ற பெருமைக்கு உரியவர். ரூப் சிங் பயஸ் குவாலியர் இராச்ச்சியத்தின் மன்னர் **ஜிவாஜி ராவ்** சிந்தியாவின் இரணுவத்தில் அதிகாரியாகவும், பின்னர் இந்திய விடுதலைக்குப் பின்னர் இந்திய இராணுவத்திலும் பணிபுரிந்தவர்.  

## மரபுரிமைப் பேறுகள்
ரூப் சிங் பயசின் சொந்த ஊரான குவாலியரில் உள்ள ஒரு விளையாட்டு அரங்கிற்கு ரூப் சிங்கின் பெயர் சூட்டப்பட்டது. 1936 ஒலிம்பிக் போட்டிக்குப் பின்னர் பெர்லின் நகரத்தின் ஒரு தெருவிற்கு ரூப் சிங் பயஸ் தெரு எனப்பெயரிடப்பட்டது, அதே போன்று 1972-இல் மன்சென் நகரில் உள்ள ஒலிம்பிக் பூங்காவில் உள்ள ஒரு தெருவிற்கும் ரூப் சிங் பயஸ் தெரு என பெயர் சூட்டப்பட்டது. 2012 ஆம் ஆண்டுக்கு முன்னர் லண்டனில் உள்ள குழாய் நிலையங்களுக்கு மறுபெயரிடப்பட்ட மூன்று இந்திய வீரர்களில் ரூப் சிங்கும் பெயரும் ஒன்றாகும்.
# நிகில் குமார் (மேசைப்பந்தாட்ட வீரர்)



**நிகில் குமார்** (*Nikhil Kumar*) (பிறப்பு ஜனவரி 1, 2003) அமெரிக்க ஐக்கிய நாட்டைச் சேர்ந்த ஓர் மேசைப்பந்தாட்ட வீரராவார். சப்பானின் தோக்கியோவில் நடைபெற்ற 2020 கோடைகால ஒலிம்பிக்கில் ஆண்கள் ஒற்றையர் போட்டியில் இவர் பங்கேற்றார்.  

2019ஆம் ஆண்டில், தென் அமெரிக்க நாடான பெருவின் லிமாவில் நடைபெற்ற 2019 பான் அமெரிக்க விளையாட்டுகளில் மேசை பந்தாட்ட ஆண்கள் அணி நிகழ்வில் தங்கப் பதக்கம் வென்றார்.
# வெள்ள கவுண்டன் பாளையம்


**வெள்ள கவுண்டன் பாளையம்** (*Vellegoundan Palayam*) என்பது இந்திய ஒன்றியம், தமிழ்நாட்டின், தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும். இது செட்டிக்கரை ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து ஒரு 3 கிலோமீட்டர் தொல்லைவில் அமைந்துள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 552 குடும்பங்கள் வசிக்கின்றன. கிராமத்தின் மொத்த மக்கள் தொகையானது 2197 ஆகும். இதில் பெண்களின் எண்ணிக்கை 1066 என்றும், ஆண்களின் எண்ணிக்கை 1131 என்றும் உள்ளது. கிராமத்தின் மொத்த எழுத்தறிவு விகிதம் 59.3 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# வெள்ளோலை


**வெள்ளோலை** (*Vellolai*) என்பது இந்திய ஒன்றியம், தமிழ்நாட்டின், தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து ஒரு 7 கிலோமீட்டர் தொலைவிலும், மாநில தலைநகரான சென்னையிலிருந்து 285 கிலோமீடர் தொலைவிலும் அமைந்துள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 814 குடும்பங்கள் வசிக்கின்றன. கிராமத்தின் மொத்த மக்கள் தொகையானது 3294 ஆகும். இதில் பெண்களின் எண்ணிக்கை 1577 என்றும், ஆண்களின் எண்ணிக்கை 1717 என்றும் உள்ளது. கிராமத்தின் மொத்த எழுத்தறிவு விகிதம் 50.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# வேப்பிலைமுத்தம்பட்டி


**வேப்பிலைமுத்தம்பட்டி** (*Veppilaimuthempatti*) என்பது இந்திய ஒன்றியம், தமிழ்நாட்டின், தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும். இது வே. முத்தம்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து ஒரு 42 கிலோமீட்டர் தொலைவில் அமைந்துள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 1,660 குடும்பங்கள் வசிக்கின்றன. கிராமத்தின் மொத்த மக்கள் தொகையானது 6,909 ஆகும். இதில் பெண்களின் எண்ணிக்கை 3,158 என்றும், ஆண்களின் எண்ணிக்கை 3,751 என்றும் உள்ளது.  

## மேற்கோள்
# எலன் தாமசு



**எலன் தாமசு** (Ellen Thomas) அமெரிக்காவைச் சேர்ந்த அமைதி ஆர்வலராவார். 1947 ஆம் ஆண்டு சனவரி மாதம் 24 ஆம் தேதியன்று இவர் பிறந்தார். 1984 ஆம் ஆண்டு ஏப்ரல் மாதம் 13 ஆம் நாளன்று முதலில் வெள்ளை மாளிகை அமைதி விழிப்புணர்வு நிகழ்ச்சியில் ஈடுபட்டார். அமெரிக்க கடற்படை அதிகாரியின் மகளான தாமசு புரூக்ளின் நகரில் பிறந்தார் கலிபோர்னியாவில் வளர்ந்தார். சிறுவயது முதற்கொண்டே அணு ஆயுதங்களை இவர் எதிர்த்தார். அமெரிக்க அரசாங்கத்தின் கொள்கைகளுக்கு எதிர்ப்பு தெரிவிக்கும் விதமாக வரி செலுத்துவதற்கு எதிர்ப்பு தெரிவித்து வரி கொடா போராட்டத்திலும் எலன் ஈடுபட்டார்.  

மே 6, 1984 ஆம் ஆண்டு மே மாதம் 6 ஆம் நாளன்று எலன் பெஞ்சமின் தாமசு என்பவரை மதச்சார்பு நண்பர்கள் முன்னிலையில் திருமணம் செய்து கொண்டு எலன் தாமசு ஆக மாறினார். எலன் தாமசும் இவரது கணவரும் பல ஆண்டுகளாக அணு ஆயுதங்களை எதிர்த்து போராட்டம் நடத்தினர். 2009 ஆம் ஆண்டு சனவரி மாதத்தில் நுரையீரல் நோயால் பெஞ்சமின் தாமசு இறந்தார்.  

கதிர்வீச்சு அல்லாத அணுசக்தி அமைப்புக்கு எலன் தலைமை தாங்குகிறார். இவ்வமைப்பு ஒரு பயண பல்லூடகக் குழுவாகும். அணுசக்தியால் நிகழப்போகும் எதிர்காலத்தின் ஆபத்துகள் குறித்து பொதுமக்களுக்குக் இவ்வமைப்பு கற்பிக்கிறது. 1993 ஆம் ஆண்டில் அணு ஆயுதக் குறைப்பு மற்றும் பொருளாதார மாற்றத்திற்கான வெற்றிகரமான வாக்குச்சீட்டு முயற்சியை வாசிங்டனில் ஒருங்கிணைக்க எலன் உதவினார். முன்னதாக எலன் முறையாக வாசிங்டன் அமைதி மையத்தின் இயக்குநர்கள் குழுவில் பணியாற்றினார். ஆனால் பின்னர் வட கரோலினாவுக்கு சென்றார்.  

அல் யசீரா ஆவணப்பட்ட ஒளியலை நிறுவனம் தயாரித்த டிம் வில்கர்சனின் ஆவணப்படமான *தி ஆரக்கிள்சு ஆஃப் பென்சில்வேனியா அவென்யூ* வில்லியம் மற்றும் எலன் தாமசு, கான்செப்சியன் பிசியோட்டோ மற்றும் நார்மன் மேயர் ஆகிய அமைதி ஆர்வலர்களின் வாழ்க்கையை விவரிக்கிறது.
# அக்ரகாரம், அரூர்


**அக்ரகாரம்** (*Agraharam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து ஒரு 30 கிலோமீட்டர் தொலைவிலும், அரூரில் இருந்து 26 கிலோ மீட்டர் தொலைவிலும், மாநில தலைநகரான சென்னையிலிருந்து 260 கிலோமீட்டர் தொலைவிலும் அமைந்துள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 863 குடும்பங்கள் வசிக்கின்றன. கிராமத்தின் மொத்த மக்கள் தொகையானது 3484 ஆகும். இதில் பெண்களின் எண்ணிக்கை 1690 என்றும், ஆண்களின் எண்ணிக்கை 1794 என்றும் உள்ளது. கிராமத்தின் மொத்த எழுத்தறிவு விகிதம் 61.1 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# அம்மாபேட்டை, அரூர்


**அம்மாபேட்டை** (*Ammapettai*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து ஒரு 51 கிலோமீட்டர் தொலைவிலும், அரூரில் இருந்து 11 கிலோ மீட்டர் தொலைவிலும் அமைந்துள்ளது.  

## மேற்கோள்
# டி. அம்மாபேட்டை


**டி. அம்மாபேட்டை** (*T Ammapettai*) என்பது இந்தியாவின், தமிழ்நாட்டின், தருமபுரி மாவட்டம், அரூர் ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இது வேடகட்டமடுவு ஊராட்சிக்கு உட்பட்ட ஒரு கிராமம்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து ஒரு 44 கிலோமீட்டர் தொலைவிலும், மாநில தலைநகரான சென்னையிலிருந்து 257 கிலோமீட்டர் தொலைவிலும் அமைந்துள்ளது.  

## ஊரில் அமைந்துள்ள கோயில்கள்
- நீப்பத்துறை சென்னம்மாள் கோயில்

## மேற்கோள்
# ஆலம்பாடி, கோலார்


**ஆலம்பாடி** (*Alambadi*) என்பது இந்திய ஒன்றியம், கர்நாடகத்தின், கோலார் மாவட்டம், பங்காரப்பேட்டை வட்டம் ஆலம்பாடி ஊராட்சிக்கு உட்பட்ட ஒரு சிற்றூர் ஆகும்.  

## அமைவிடம்
இந்த ஊரானது மாவட்ட தலைநகரான கோலாரிலிருந்து 26 கிலோமீட்டர் தொலைவிலும், மாநில தலைநகரான பெங்களூரிலிருந்து 80 கிலோ மீட்டர் தொலைவிலும் அமைந்துள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 177 குடும்பங்கள் வசிக்கின்றன. கிராமத்தின் மொத்த மக்கள் தொகையானது 839 ஆகும். இதில் பெண்களின் எண்ணிக்கை 403 என்றும், ஆண்களின் எண்ணிக்கை 436 என்றும் உள்ளது. கிராமத்தின் மொத்த எழுத்தறிவு விகிதம் 56.3 %ஆகும்.  

## மேற்கோள்
# எச். ஆர். பரத்வாஜ்


**ஹன்ஸ்ராஜ் பரத்வாஜ்** (*Hansraj Bhardwaj)* (17 மே 1937 - 8 மார்ச் 2020) ஓர் இந்திய அரசியல்வாதி ஆவார். இவர் 2009 முதல் 2014 வரை கர்நாடக ஆளுநராகவும், 2012 முதல் 2013 வரை கேரள ஆளுநராகவும் பணியாற்றினார். இவர் இந்திய தேசிய காங்கிரசின் உறுப்பினராக இருந்தார். அஷோக் குமார் சென்னுக்குப் பிறகு, சுதந்திரத்திற்குப் பிறகு சட்ட அமைச்சகத்தில் இரண்டாவது நீண்ட பதவிக் காலம் வகித்த சாதனையை இவர் கொண்டுள்ளார். இவர் ஒன்பது ஆண்டுகள் மாநில அமைச்சராகவும், ஐந்து ஆண்டுகள் சட்டம், நீதி அமைச்சரவையாகவும் இருந்தார். தமிழக ஆளுநராகவும், ஆந்திர மாநில முன்னாள் முதல்வராகவும் இருந்த கொனியேட்டி ரோசையா இவருக்குப் பின் 2014இல் கர்நாடக ஆளுநரானார்.  

16 ஜனவரி 2012 அன்று, இவருக்கு கேரள ஆளுநராக கூடுதல் பொறுப்பு வழங்கப்பட்டது. இவர் 9 மார்ச் 2013 வரை பணியாற்றினார்.  

## அரசியல் வாழ்க்கை

பரத்வாஜ் முதன்முதலில் ஏப்ரல் 1982 இல் மாநிலங்களவைக்கு தேர்ந்தெடுக்கப்பட்டார். இவர் சட்டம் மற்றும் நீதி அமைச்சகத்தில் 31 திசம்பர் 1984 முதல் நவம்பர் 1989 வரை மாநில அமைச்சராக பணியாற்றினார். மேலும், ஏப்ரல் 1988 இல் மாநிலங்களவைக்கு மீண்டும் தேர்ந்தெடுக்கப்பட்டார். 1991 ஜூன் 21 முதல் 1992 ஜூலை 2 வரை திட்டமிடல் மற்றும் திட்ட அமலாக்க அமைச்சகத்தில் மாநில அமைச்சராகவும் (தனி பொறுப்பு) இருந்தார். 3 ஜூலை 1992 முதல் மே 1996 வரை சட்டம், நீதி மற்றும் நிறுவன அலுவல்கள் அமைச்சராகவும் இருந்தார். ஏப்ரல் 1994 மற்றும் ஏப்ரல் 2000 இல் மாநிலங்களவைக்கு மீண்டும் தேர்ந்தெடுக்கப்பட்டார். மேலும் 22 மே 2004 முதல் 28 மே 2009 வரை இவர் மத்திய சட்டம் மற்றும் நீதி அமைச்சரவை அமைச்சராக பணியாற்றினார்.  

முன்னதாக மாநிலங்களவையில் மத்தியப் பிரதேசத்தை பிரதிநிதித்துவப்படுத்திய பரத்வாஜ் பின்னர், அரியானாவிலிருந்து மாநிலங்கவைக்கு 20 மார்ச் 2006 அன்று தேர்ந்தெடுக்கப்பட்டார்.  

## சர்ச்சைகள்

### போபர்ஸ் ஊழல்
மார்ச் 2009 இல், போபர்ஸ் ஊழல் வழக்கில் குற்றம் சாட்டப்பட்ட ஒத்தோவியோ குவாத்ரோச்சியின் முடங்கிய இரண்டு வங்கிக் கணக்குகளை மீண்டும் தொடங்குவதற்கு இவர் முன்முயற்சி எடுத்தார். குறிப்பாக, கணக்குகளை முடக்கிய நடுவண் புலனாய்வுச் செயலகதை இவர் ஆலோசிக்கவில்லை என்று தெரிகிறது.  

### கர்நாடக ஆளுநராக
ஜூலை 2010 இல், பி. எஸ். எடியூரப்பா அரசாங்கத்தின் அமைச்சர்களான சக்திவாய்ந்த பெல்லாரி சகோதரர்கள்,, குறிப்பாக சட்டவிரோத சுரங்கத்தில் ஈடுபட்டதாகக் கூறி அவர்களை பதவி நீக்கம் செய்யக் கோரி இவர் கூறிய கருத்துக்கள் தேசிய விவாதத்தை உருவாக்கியது.
# மரண முகமூடி

பார்வோன் துட்டன்காமன் முகமூடி]]  
தஙக முகமூடியின் பின்பக்கம்]]  

**மரண முகமூடி** (**death mask**) ஒரு நபரின் மரணத்திற்கு பிறகு முகத்தை மட்டும் மெழுகு அல்லது சுண்ணாம்பு மாவு அல்லது தங்க வார்ப்பில் செய்யப்படும் ஒரு முகமூடி ஆகும். பொதுவாக பண்டைய எகிப்திய பார்வோன்களின் மரணத்திற்குப் பின் நடைபெறும் இறுதிச் சடங்குகின் போது மம்மி உடலை பிரமிடு அல்லது பிணமனைக் கோயில்களில் உள்ள சவப்பெட்டியில் வைத்து அடக்கம் செய்யும் போது, அவரது முகத்திற்கு தங்க முலாம் பூசப்பட்ட முகமூடியை அணிவிப்பது வழக்கம். உலகில் மிகவும் புகழ்பெற்ற தங்கத்தால் ஆன மரண முகமூடி, 18-ஆம் வம்ச பார்வோன் துட்டன்காமன் (கிமு 1341 – கிமு 1323) உடையதாகும்.15-ஆம் நூற்றாண்டு முதல் 19 நூற்றாண்டு வரை புகழ்பெற்ற ஐரோப்பியர்கள் இறக்கும் போது, அவர்களது நினைவாக மரண முகமூடி செய்வது வழக்கம்.  

## இதனையும் காண்க
- துட்டன்காமன் முகமூடி
# ஆண்டியூர், அரூர்


**ஆண்டியூர்** (*Andiyur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு சிற்றூர் ஆகும். இது வேடகட்டமடுவு ஊராட்சிக்கு உட்பட்ட ஒரு கிராமமாகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து ஒரு 60 கிலோமீட்டர் தொலைவிலும், அரூரிலிருந்து 18 கிலோ மீட்டர் கிலோமீடர் தொலைவிலும் அமைந்துள்ளது.  

## மக்கள் வகைப்பாடு
2011 ஆண்டைய மக்கள் கணக்கெடுப்பின்படி இந்த ஊரில் 140 குடும்பங்கள் உள்ளன. ஊரின் மொத்த மக்கள் தொகை 527 ஆகும். இதில் 252 ஆண்களும் 275 பெண்களும் அடங்குவர்.  

## மேற்கோள்
# துட்டன்காமன் முகமூடி



**துட்டன்காமன் முகமூடி** (**mask of Tutankhamun**) பண்டைய எகிப்தின் புது எகிப்து இராச்சியத்தை ஆண்ட 18-ஆம் வம்சத்தின் இறந்த 13-வது பார்வோன் துட்டன்காமன் (ஆட்சிக் காலம்: கிமு 1334 - 1325) மம்மியின் முகத்திற்கு மேல் அணிவிக்கப்பட்ட மரண முகமூடியாகும். பண்டைய எகிப்தியர்களின் இறுதிச் சடங்குகளின் போது துட்டன்காமன் மம்மிக்கு அணிவித்த மரண முகமூடியானது தங்கம் மற்றும் பல வண்ண நிற நவரத்தினக் கற்கள் வேலைப்பாடுகளுடன் கூடியது.  

துட்டன்காமன் முகமூடி உயரத்துடன், அகலத்துடன் மற்றும் ஆழத்துடன், எடையுடன் கூடியது. துட்டன்காமன் மரண முகமூடியின் பின்புறத்திலும் மற்றும் தோள் பகுதியிலும் பத்து செங்குத்து மற்றும் இரண்டு கிடைமட்ட கோடுகளில் எகிப்திய மொழியில் பட எழுத்துக்களில் குறிப்புகள் பொறிக்கப்பட்டுள்ளது.  

பிரித்தானிய தொல்லியல் அறிஞர் ஓவர்டு கார்ட்டர், தீபை நகரத்தின் மன்னர்களின் சமவெளியில் கல்லறை எண் 62ஐ 1923-இல் அகழாய்வு செய்த போது துட்டன்காமனின் பிணமனைக் கோயில் கண்டிபிடித்தார். 1925-இல் துட்டன்காமனின் சவப்பெட்டி கண்டிபிடித்த போது, துட்டன்காமன் முகமூடியும் கண்டிபிடிக்கப்பட்டது. துட்டன்காமனின் மரண முகமூடி பண்டைய எகிப்தியர்களின் நாகரீகத்திற்கு மிகச்சிறந்த எடுத்துக்காட்டாகும்..  

எகிப்தியவியல் அறிஞர் நிக்கோலசு ரிவீசின் கூற்றுப்படி, துட்டன்காமன் மரண முகமூடியானது, பண்டைய எகிப்தின் மிகவும் பிரபலமான தொல்பொருள் ஆகும்.  

மரண முகமூடியின் பின்பக்கத்தில் எகிப்திய மொழியில் பட எழுத்துக்களில் குறிப்புகள் பொறிக்கப்பட்டுள்ளது]]  

## படக்காட்சிகள்

## இதனையும் காண்க
- எகிப்தின் பதினெட்டாம் வம்சம்
- மரண முகமூடி
- பண்டைய எகிப்தியர்களின் இறுதிச் சடங்குகள்
- பண்டைய எகிப்தின் தொல்பொருட்கள்